section_heading: Životopis
paragraph_text: Od svoje 17 godine Yeats piše: iskušava se u pisanju poema i drama koje se još ne odlikuju osobitom literarnom vrijednošću. Godne 1885. mu je u Dublin University Review objavljeno prvo značajnije djelo The Island of Statues, pripovijetka fantastične (o vilama i čarobnjacima) tematike. Godine 1886. njegov otac financira tiskanje 100 primjeraka njegove prve samostalne knjige (knjižice) Mosada: A Dramatic Poem.